jkorsvik/nowiki_second_scrape_merged huggingface dataset:
Martine Bye

Martine Bye (født 20. juni 1993) er en norsk tidligere friidrettsutøver som representerte Ogndal IL.
Hun vant to NM-medaljer i høyde i 2012 og 2013.


== Medaljer i norske mesterskap ==


== Referanser ==


== Eksterne lenker ==
(en) Martine Bye – World Athletics
Paula Nedberge Llano

Paula Nedberge Llano (født 1. mai 1995) er en norsk friidrettsutøver som representerer Laksevåg TIL.
Hennes personlige rekord i stavhopp er hele 3.95m, satt i 2013 i NM i Tønsberg. Etter mye skadeproblematikk på høsten/vinteren, begynte 2014-sesongen noe trøblete. Utover sommeren ble formen stigende, og siste dagen før kvalifiseringsfristen til U20-VM i Eugene gikk ut, tangerte hun sin egen personlige rekord i krevende forhold og kvalifiserte seg.
Hun vant fem NM-medaljer i stav og høyde uten tilløp i perioden 2010–2015.
Grunnet mye skade, bestemte Paula seg i 2017 for å satse litt innenfor diskoskast. Hun viste stort potensiale, og satte personlig rekord med hele 7 meter på bare én sesong. Men dette kvalifiserte hun seg også til NM.


== Medaljer i norske mesterskap ==


== Referanser ==


== Eksterne lenker ==
(en) Paula Nedberge Llano – World Athletics
Silje Nordahl Disserud

Silje Nordahl Disserud (født 31. mai 1991) er en norsk tidligere friidrettsutøver som representerte IL Sandvin.
Hun vant ni NM-medaljer i kule i perioden 2007–2014.


== Medaljer i norske mesterskap ==


== Referanser ==


== Eksterne lenker ==
(en) Silje Nordahl Disserud – World Athletics
Solveig Fredriksen

Solveig Fredriksen (født 16. desember 1992) er en norsk friidrettsutøver som representerer Austevoll IK.
Hun vant ett NM-gull og sju NM-bronse i kule, diskos og slegge i perioden 2014–2021.


== Medaljer i norske mesterskap ==


== Referanser ==


== Eksterne lenker ==
(en) Solveig Fredriksen – World Athletics
114 14

114 14 er det nasjonale telefonnummeret for å kontakte nærmeste politimyndighet i Sverige. Nummeret brukes for situasjoner som ikke er akutte, for eksempel politianmeldelser, tips eller spørsmål om pass, bevillinger, adresser og åpningstider. Nummeret brukes også for å komme i kontakt med sentralbordet eller en ansatt ved politimyndigheten.
114 14 ble opprettet for at man blant annet enklere skal kunne kontakte politiet uansett hvor man er uten å måtte belaste nødnummeret 112 eller huske den lokale politimyndighetens telefonnummer. 114 14 som telefonnummer ble innført i januar 2005. Politimyndighetens gamle telefonnummer sluttet å virke fra og med 29. februar 2008.
I nødsituasjon eller ved pågående lovbrudd skal man alltid ringe 112.


== Mottak ==
Den som ringer 114 14 tilbys gjennom telefonen fire tastevalg:

For å levere en politianmeldelse om lovbrudd eller tapt gods skal man trykke på tallet 1.
For å levere tips skal man trykke på tallet 2.
For spørsmål om pass, åpningstider eller lignende skal man trykke på tallet 3.
For å komme i kontakt med en ansatt eller sentralbordet skal man trykke på tallet 0 eller vente.
Ved større hendelser kan tastevalg 9 aktiveres for å levere og ta imot informasjon angående hendelsen.


== Referanser ==
Laoleptura

Laoleptura er en slekt av biller som hører til underfamilien blomsterbukker i den artsrike familien trebukker.


== Utseende ==
En middelsstor, slank, matt svart trebukk, hos hunnen er undersiden av bakkroppen gulbrun og dekkvingene har to gule siksak-tverrbånd. Antennene er tynne, omtrent to tredjedeler så lange som kroppen. Pronotum er klokkeformet med en smal, innsnørt "hals" og litt utstående bakhjørner, dekkvingene er kraftig avsmalnende bakover og dekker ikke de bakerste bakkroppsleddene. Bakkroppen er påfallende lang og tynn, særlig hos hannen. Beina er ganske lange, lårene noe klubbeformet fortykkede.


== Levevis ==
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Slekten er kjent fra Vest-Malaysia, det sørlige Kina (Shaanxi), Vietnam, Taiwan, Borneo og Filippinene.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Laoleptura Ohbayashi, 2008
Laoleptura phupanensis Ohbayashi, 2008


== Kilder ==
Cerambycidae of the World - Lepturini [1]


== Eksterne lenker ==
(en) Laoleptura i Encyclopedia of Life 
(en) Laoleptura i Global Biodiversity Information Facility 
(en) Laoleptura hos NCBI 
Laoleptura – detaljert informasjon på Wikispecies 
(en) Laoleptura – kategori av bilder, video eller lyd på Commons
Bildegalleri Arkivert 1. desember 2018 hos Wayback Machine.
Pyrocorennys

Pyrocorennys er en slekt av biller som hører til underfamilien blomsterbukker i den artsrike familien trebukker.


== Utseende ==
En middelsstor, slank, matt mursteinsrød trebukk. Antenner og bein er svarte. Antennene er tynne, omtrent to tredjedeler så lange som kroppen. Pronotum er klokkeformet med litt utstående bakhjørner, dekkvingene er jevnbrede. Beina er middels lange, slanke.


== Levevis ==
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Arten er kjent fra Laos, det sørlige Kina (Yunnan), Vietnam og Taiwan.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Pyrocorennys Ohbayashi & Niisato, 2009
Pyrocorennys latipennis (Pic, 1927)
Pyrocorennys latipennis latipennis (Pic, 1927)
Pyrocorennys latipennis prescutellaris (Pic, 1946)
Pyrocorennys latipennis taiwanensis (Hayashi, 1969)


== Kilder ==
Cerambycidae of the World - Lepturini [1]


== Eksterne lenker ==
(en) Pyrocorennys i Encyclopedia of Life 
(en) Pyrocorennys i Global Biodiversity Information Facility 
Pyrocorennys – detaljert informasjon på Wikispecies 
(en) Pyrocorennys – kategori av bilder, video eller lyd på Commons
Bildegalleri Arkivert 1. desember 2018 hos Wayback Machine.
Teratoleptura

Teratoleptura er en slekt av biller som hører til underfamilien blomsterbukker i den artsrike familien trebukker.


== Utseende ==
En middelsstor, slank, blankt svart trebukk med gule flekker. Kroppsformen er karakteristisk, bredest ved dekkvingenes rot, kraftig avsmalnende både forover og bakover. Antennene er tynne, omtrent halvparten så lange som kroppen. Pronotum er klokkeformet med litt utstående bakhjørner, dekkvingene er kraftig avsmalnende og dekker ikke de bakerste bakkroppsleddene. Beina er middels lange, med fortykkede lår.


== Levevis ==
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Arten er kjent fra Laos og det sørlige Kina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Teratoleptura Ohbayashi, 2008
Teratoleptura mirabilis (Aurivillius, 1902)
Teratoleptura mirabilis mirabilis (Aurivillius, 1902)
Teratoleptura mirabilis shibatai Ohbayashi, 2008
Teratoleptura mirabilis yoshitomii Ohbayashi, 2008


== Kilder ==
Cerambycidae of the World - Lepturini [1]


== Eksterne lenker ==
(en) Teratoleptura i Encyclopedia of Life 
(en) Teratoleptura i Global Biodiversity Information Facility 
(en) Kategori:Teratoleptura – bilder, video eller lyd på Wikimedia Commons 
Teratoleptura – detaljert informasjon på Wikispecies 
(en) Teratoleptura – kategori av bilder, video eller lyd på Commons
Bildegalleri Arkivert 1. desember 2018 hos Wayback Machine.
Lögreglan

Lögreglan er Islands politi, og har ansvar for å håndheve lov og orden på Island med unntak av øystatens  territorialfarvann, der Landhelgisgæsla Íslands har ansvaret.
Politiet er underlagt justisministeriet og er organisert i ni distrikter.
Historien går tilbake til 1778 da de første sporene av industri begynte å vise seg. Inntill denne tiden var loven blitt håndhevet først av enkeltpersoner med bevilling fra Alltinget og deretter av sýslumenn (sysselmenn) og andre kongelige representanter.De første politimennene regnes for å være Reykjavíks vektere med morgenstjerne som ble utnevnt hovedsakelig for å avskrekke fangene i Reykjavíks fengsel fra å bryte seg inn i Innréttingarnar.I 1803 ble de første reelle politimenn utnevnt i Reykjavík ettersom den ble fristad. Den første politimesteren var Rasmus Frydensberg, borgermesteren, som ansatte to tidligere soldater, Ole Biørn og Vilhelm Nolte, som de første tjenestemennene. Det var ikke før 1891 at politimenn ble ansatt i de fleste andre delene av Island.


== Bilder ==

		
		
		
		
		


== Referanser ==


== Eksterne lenker ==
Offisielt nettsted 
(en) Law enforcement in Iceland – kategori av bilder, video eller lyd på Commons
EM i bridge for nasjonslag 2008

Europamesterskapet i bridge for nasjonslag 2008 var det 49. i rekken og fant sted i Pau i Frankrike fra 14. juni- 28. juni 2008
Mesterskapet ble arrangert for klassene åpen, damer og veteran. Mesterskapene var også kvalifisering for Bermuda Bowl (VM i bridge) hvor de seks beste kvalifiserte i hver klasse. Åpen klasse hadde først en innledende runde hvor de var oppdelt i to puljer av 19 lag og spilte round robin innen hver pulje. Deretter gikk de ni beste videre til en finalerunde hvor man fikk med seg poengene fra lagene man hadde møtt og deretter spilte mot de ni lagene man ikke hadde møtt. I klassene damer og veteran ble det spilt round robin i kamper over 16 spill


== Åpen klasse ==
38 nasjoner stilte med lag i åpen klasse. Norge var representert ved Boye Brogeland, Espen Lindqvist, Børre Lund, Terje Aa, Geir Helgemo og Jørgen Molberg. Sten Bjertnes var ikkespillende kaptein.
Sluttresultat etter finalespill:


== Damer ==
25 nasjoner stilte med lag i dameklassen. Norge var representert ved Tonje Brogeland, Marianne Harding, Siv Thoresen, Ann Karin Fuglestad, Tone Svendsen og Gunn Tove Vist. Geir Olav Tislevoll var kaptein.


== Veteran ==
20 nasjoner stilte lag i veteranklassen. Norge var representert ved Jon Sveindal, Erik Rynning, Arve Farstad, Per Løve, Erik Bølviken og Jostein Sørvoll. Erik Rynning var spillende kaptein. For å kunne delta måtte man fylle 58 år i løpet av kalenderåret 2008.


== Referanser ==
Saligranta

Saligranta er en slekt av biller som hører til underfamilien blomsterbukker i den artsrike familien trebukker.


== Utseende ==
Middelsstore, slanke, blanke, gulbrune og svarte trebukker. Antennene er tynne, omtrent så lange som kroppen. Pronotum er klokkeformet, dekkvingene er avsmalnende bakover. Beina er middels lange, med nokså slanke lår.


== Levevis ==
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Arten er kjent fra Taiwan, Vietnam og det sørlige Kina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Saligranta Chou & Ohbayashi, 2011
Saligranta puyuma (Chou & Ohbayashi, 2010)
Saligranta svihlai (Holzschuh, 1989)


== Kilder ==
Cerambycidae of the World - Lepturini [1]


== Eksterne lenker ==
(en) Saligranta i Global Biodiversity Information Facility 
Saligranta – detaljert informasjon på Wikispecies 
(en) Saligranta – kategori av bilder, video eller lyd på Commons
Bildegalleri
Davidiella

Davidiella er en slekt av biller som hører til underfamilien blomsterbukker i den artsrike familien trebukker.


== Utseende ==
Middelsstore, slanke, blanke, gulbrune og svarte trebukker. Antennene er nokås kraftige, omtrent så lange som kroppen. Pronotum er klokkeformet, dekkvingene er litt avsmalnende bakover. Beina er middels lange, med nokså slanke lår.


== Levevis ==
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.


== Utbredelse ==
Arten er kjent fra Vest-Malaysia (Pahang).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802
Stammen Lepturini Latreille, 1802
Slekten Davidiella Holzschuh, 2011
Davidiella haucki Holzschuh, 2011


== Kilder ==
Cerambycidae of the World - Lepturini [1]


== Eksterne lenker ==
(no) Davidiella hos Artsdatabanken 
Davidiella (Cerambycidae) – detaljert informasjon på Wikispecies 
(en) Davidiella – kategori av bilder, video eller lyd på Commons
Bildegalleri Arkivert 1. desember 2018 hos Wayback Machine.
Nenia (Valen)

«Nenia» opus 18 nr. 1 er et verk for orkester i én sats av Fartein Valen. Stykket ble skrevet i 1932-33 og er inspirert av billedhuggerverket «Den døende galler» og det meningsløse og tragiske ved unge menneskers død.


== Besetning ==

Verket er skrevet for et orkester bestående av 2 fløyter, 2 oboer, 2 klarinetter, 2 fagotter, 1 valthorn, 1 trompet og strykere. 
En typisk framføring varer omtrent 6 minutter. Verket er tilegnet Else Christie Kielland og er utgitt på Harald Lyche & Co.s Musikkforlag.


== Bakgrunn ==
Valen begynte på «Nenia» hjemme i Valevåg den 20. juli 1932, bare ett par uker etter at han hadde fullført «Sonetto di Michelangelo», og komposisjonen ble fullført på Mallorca 23. januar 1933. Verket har undertittelen «Nenia sulla morte d'un giovane» («Sørgesang over en ung manns død»). Nenia er betegnelsen på sørgesangen som de gamle romerne brukte i sine begravelsesfølger, der kvinnene i følget sang til akkompagnement av tibia (et obo-lignende instrument).  Dette temaet har senere inspirert mange kunstnere, mest kjent er kanskje Friedrich Schillers dikt «Nänie», som senere ble tonesatt av Johannes Brahms (se «Nänie»). 
Valens viktigste inspirasjonskilde til «Nenia» var billedhuggerverket «Den døende galler» som han hadde sett i Kapitolmuseene i Roma noen år tidligere. Skulpturen gjorde et sterkt inntrykk på ham, og han gikk senere til Nasjonalgalleriet i Oslo for å se kopien der. Han festet seg også ved et attisk gravmæle der en sønn sto sammen med sine foreldre.  Trolig kjente Valen også Olav Nygards dikt «Døyande gallar» fra 1915 som også var inspirert av «Den døende galler». Disse kunstverkene viste alle det meningsløse og tragiske ved unge menneskers død. 
Stykket ble urfremført i Oslo den 2. mai 1952 av Filharmonisk Selskaps Orkester dirigert av Odd Grüner-Hegge. 


== Se også ==
Valens øvrige énsatsige orkesterstykker:

«Pastorale» op. 11
«Sonetto di Michelangelo» op. 17, nr. 1
«Cantico di Ringraziamento» op. 17. nr. 2
«An die Hoffnung» op. 18 nr. 2
«Epithalamion» op. 19
«Kirkegården ved havet» op. 20
«La Isla de las Calmas» op. 21
«Ode til ensomheten» op. 35


== Innspillinger ==
Filharmonisk Selskaps Orkester / Miltiades Caridis (dirigent) (innspilt 6-9/1971)

Philips 6754 001 (2 LP, 1972) (+ Valen opp. 4, 8, 11, 17, 18 nr. 2, 20, 21, 32, 35)
Simax Classics PSC 3115 (CD, 1992) (+ Valen opp. 4, 8, 11, 17, 18 nr. 2, 20, 21, 32, 35)Stavanger Symfoniorkester / Christian Eggen (dirigent) (innspilt 2006)

BIS Records BIS-CD-1632 (CD, 2008) (+ Valen opp. 18 nr. 2, 19, 41)


== Referanser ==


== Litteratur ==
Gurvin, Olav (1962). Fartein Valen: En banebryter i nyere norsk musikk. Drammen: Harald Lyche & Co's Musikkforlag. 
Kortsen, Bjarne (1965). Fartein Valen: Life and Music. Volume 2: The Music (Analyses) (engelsk). Oslo: Johan Grundt Tanum. 
Tjøme, Berit Kvinge (2012). Trekkfuglen: Komponisten Fartein Valen. Oslo: Novus Forlag. ISBN 978-82-7099-689-6. 
Vollsnes, Arvid (21. oktober 2004). «Et eget århundre: Valens Mallorca-triptryk». Ballade. Besøkt 30. november 2018. 


== Eksterne lenker ==
Om «Nenia» i Forskningsprosjektet Norsk musikkarv
Ajinomoto

Ajinomoto (japansk: 味の素株式会社, Ajinomoto Kabushiki gaisha) er en japansk mat- og kjemisk selskap som produserer krydder, matoljer, frosne matvarer, drikkevarer, søtningsmidler, aminosyrer og legemidler.
AJI-NO-MOTO (味の素, "essens av smak") er handelsnavnet for selskapets originale mononatriumglutamat (MSG) produkt.Selskapets hovedkontor ligger i Chuo, Tokyo.


== Referanser ==


== Eksterne lenker ==
(ja) Offisielt nettsted 
(en) Ajinomoto – kategori av bilder, video eller lyd på Commons
Bikkejohka (Tana)

Bikkejohka (nordsamisk, historisk Biggejåkka) er ei elv i Tana kommune i Finnmark. Den ligger øst på Laksefjordvidda og er en del av Masjokvassdraget. Elva har sine kilder nordøst på høydedraget Máttemušaláš, hvor den heter Ilisjohka og renner i sørøstlig retning ned til Bikkejávri, som er utspring for selve Bikkejohka. Fra Bikkejávri renner elva mot nordøst til den munner ut i Áhkajávri. Bikkejohka er 9,8 kilometer lang, eller 15,9 km medregnet Ilisjohka.


== Referanser ==
Live In Jølster

Live In Jølster er et musikkalbum med Ole Amund Gjersvik Quartet, utgitt av Acoustic Records 30. november 2018. Opptaket ble gjort under Jazz i Jølst - Jazzfestival i Jølster, 11. oktober 2018. 
Utgivelsen er støttet av Fond for utøvende kunstnere.


== Ole Amund Gjersvik Quartet ==
Elisabeth Lid Trøen: sopran og tenor saksofon
Anders Olav Ese: gitar
Ole Amund Gjersvik: kontrabass
Frank Jakobsen: trommer


== Sporliste ==
Welcome
Utsikt Mot Fløyen
For Lut Og Kaldt Vatn
Fem Røde Roser
Hannes Bossa Nova
Appasionata Criminelle
Home Made
Do Do
Solheim
An Old Fashion New Fashion Blues
BarnesangAll musikken er komponert og produsert av Ole Amund Gjersvik.
Hanne Moe Bjørnbet

Hanne Moe Bjørnbet (født 8. november 1981 i Trondheim) er en norsk politiker for Arbeiderpartiet. Hun er fra 1. januar 2018 hovedutvalgsleder for utdanning i Trøndelag fylkeskommune, og har siden 2013 vært leder av Trondheim Arbeiderparti.


== Bakgrunn og politisk virke ==
Bjørnbet er født og oppvokst på Byåsen i Trondheim, og var i 1997-2000 elev ved Heimdal videregående skole.
Som 16-åring ble Bjørnbet i 1997 aktiv i AUF i Trondheim, og ved årsmøtet i 1999 ble hun valgt til leder av AUF-laget. Hun satt som leder for AUF i Trondheim i perioden 1999-2001 før hun i perioden 2002-2004 satt som leder av AUF i Sør-Trøndelag. Ved AUFs landsmøte i 2004 ble Bjørnbet valgt som medlem av AUFs sentralstyre, en rolle hun hadde i 6 år frem til 2010. Bjørnbet var blant annet aktiv på Eva Kristin Hansens side under AUFs lederstrid i 2002.Bjørnbet har tidligere vært folkevalgt i Trondheim Bystyre, og ble etter Arbeiderpartiets valgseier ved fylkestingsvalget i Trøndelag i 2011 valgt til utvalgsleder for kultur. I perioden 2013-2017 var Bjørnbet utvalgsleder for utdanning, før hun etter sammenslåinga av trøndelagsfylkene den 1. januar 2018 ble valgt til hovedutvalgsleder for utdanning i Trøndelag fylke. Bjørnbet har vært leder av Trondheim Arbeiderparti siden 2013. 


== Referanser ==
Konsubstansiasjon

Konsubstansiasjon (latin con, sammen, og substantia, vesen, innhold) er en prosess ved hvilken Kristi legeme og blod i luthersk teologi tenkes å forene seg med brødet og vinen i nattverden under feiringen av en messe.Konsubstansiasjon er således en forklaringsmodell for realpresensen, den kristne lære om Kristi sanne legemes og  blods presens/nærvær ved konsekrasjonen. Kristi kropps och blods substanser anses ifølge konsubstansiationslæren å sameksistere med brødets og vinens substanser, til forskjell fra transsubstansiasjonslæren, som mener at brødets og vinets substanser opphører å eksistere. Begge modellene hevder at de ytre aksidenser forblir brødets og vinen, likeså at Kristi legemes og blods substanser blir virkelig nærværende.
Dette er en integrert del av den gjengse nattverdslæren i luthersk tradisjon, men allerede fra 1500-tallet har også andre kompletterende teologiske modeller for realpresens forekommet innen trossamfunn med luthersk-melanchthonsk teologi. Ifølge Confessio Augustanas apologi forvandles brødet og vinen uttrykkelig til Kristi legeme og blod. Konkordieformelen tilslutter seg impanasjonslæren. Nykonfesjonalismen på 1800-tallet og lutherrenessansen foretrakk en beskrivelse av Kristi legemes og blods nærvær «i, med og under» brødets og vinens gestalter, basert på et antall luthersitater.
Den reformerte delen av kristenheten tar avstand fra konsubstansiasjonslæren idet man anser at den ikke har støtte i Bibelen. I reformasjonstiden ble det utformet flere forskjellige lærer, av blant andre Calvin og Zwingli, som imidlertid har det til felles at de ikke regner med noen realpresens i tradisjonell mening, hvilket den katolske kirke har til felles med den evangelisk-lutherske.


== Referanser ==
Fylkesvei 2515

Fylkesvei 2515 går mellom Filefjellstunnelens vestportal ved Kyrkjestølane og Tyinkrysset ved tunnelens østportal i Vang kommune. Før Filefjellstunnelen ble tatt i bruk var veien del av europavei 16.
Frem til 2019 hadde veien betegnelsen fylkesvei 296 (Oppland).


== Kommuner og knutepunkter ==

 VangNystøgovegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2515
(no) Statens vegvesen – trafikkmeldinger